CELEX: 32005R0208
Language: lv
Date: 2005-02-04 00:00:00
Title: Komisijas Regula (EK) Nr. 208/2005 (2005. gada 4. februāris), ar ko groza Regulu (EK) Nr. 466/2001 par policikliskajiem aromātiskajiem ogļūdeņražiemDokuments attiecas uz EEZ

8.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 34/3
            
         
      KOMISIJAS REGULA (EK) Nr. 208/2005
   (2005. gada 4. februāris),
   ar ko groza Regulu (EK) Nr. 466/2001 par policikliskajiem aromātiskajiem ogļūdeņražiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 8. februāra Regulu (EEK) Nr. 315/93, ar ko nosaka Kopienas procedūras attiecībā uz piesārņotājiem pārtikā (1), un jo īpaši tās 2. panta 3. punktu,
   apspriedusies ar Pārtikas zinātnisko komiteju,
   tā kā:
   
               (1)
            
            
               Komisijas Regula (EK) Nr. 466/2001 (2) nosaka atsevišķu piesārņotāju maksimālos pieļaujamos līmeņus pārtikas produktos, tostarp zīdaiņiem un maziem bērniem paredzētā pārtikā, kā aprakstīts Komisijas 1991. gada 14. maija Direktīvā 91/321/EEK par mātes piena aizstājējiem zīdaiņiem un maziem bērniem (3) un Komisijas 1996. gada 16. februāra Direktīvā 96/5/EK par apstrādātu graudaugu pārtiku un bērnu pārtiku zīdaiņiem un maziem bērniem (4).
            
         
               (2)
            
            
               Dažas dalībvalstis ir pieņēmušas maksimālos pieļaujamos policiklisko aromātisko ogļūdeņražu (PAO) līmeņus atsevišķos pārtikas produktos. Ņemot vērā atšķirības dalībvalstu starpā un turpmākos konkurences traucējumu riskus, ir vajadzīgi Kopienas pasākumi, lai nodrošinātu tirgus vienotību, vienlaicīgi ievērojot proporcionalitātes principu.
            
         
               (3)
            
            
               Pārtikas zinātniskā komiteja savā 2002. gada 4. decembra atzinumā secināja, ka vairāki PAO ir genotoksiski kancerogēni. Laboratoriskajos pētījumos noteiktie līmeņi, kas izraisa izmēģinājuma audzējus, bija vairākas reizes augstāki nekā tie, kas varētu būt pārtikas produktos un ko patērē. Tomēr, ņemot vērā genotoksisku vielu neierobežotu ietekmi, PAO līmeņi pārtikas produktos pēc iespējas jāsamazina.
            
         
               (4)
            
            
               Saskaņā ar Pārtikas Zinātnisko komiteju benzopirēnu var izmantot kā marķieri, lai noteiktu kancerogēno PAO klātbūtni un ietekmi uz pārtikas produktiem, tostarp arī benzoantracēna, benzo(b)fluorantēna, benzo(j)fluorantēna, benzo(k)fluorantēna, benzo(ghi)perilēna, hrizēna, ciklopenta(c,d)pirēna, dibenzo(a,h)antracēna, dibenzo(a,e)pirēna, dibenzo(a,h)pirēna, dibenzo(a,i)pirēna, dibenzo(a,l)pirēna, indeno(l,2,3-cd)pirēna un 5-metilhrizēna klātbūtni. Šo PAO relatīvā īpatsvara pārtikas produktos turpmākas analīzes būtu nepieciešamas, lai turpmāk pārskatītu, vai benzopirēna kā marķiera saglabāšana ir piemērota.
            
         
               (5)
            
            
               PAO var piesārņot pārtikas produktus karsēšanas un žāvēšanas procesu laikā, kad sadegšanas produkti var nonākt tiešā saskarē. Izmantojot procesus, kur žāvēšanu un karsēšanu veic tieši ar uguni, ražojot pārtikas eļļu, piemēram, olīvu izspaidu eļļu, PAO līmeņi var būt augsti. Benzopirēna atdalīšanai eļļas rafinēšanā var izmantot aktīvo ogli. Nav skaidrs, vai rafinēšanas procesa laikā efektīvi tiek atdalīti visi attiecīgie PAO. Jāizmanto tās ražošanas un pārstrādes metodes, kuras nepieļauj sākotnējo eļļas piesārņošanu ar PAO.
            
         
               (6)
            
            
               Lai aizsargātu sabiedrības veselību, nepieciešams noteikt benzopirēna maksimālos pieļaujamos līmeņus atsevišķos pārtikas produktos, kuri satur taukus un eļļas, un pārtikas produktos, kuros kūpināšanas vai žāvēšanas process var izraisīt augstu piesārņojuma līmeni. Atsevišķus zemākus maksimālos pieļaujamos līmeņus nepieciešams noteikt attiecībā uz zīdaiņiem paredzēto pārtiku, kurus var noteikt, stingri kontrolējot mātes piena aizstājēju zīdaiņiem un maziem bērniem, bērniem paredzētās pārtikas un graudaugu pārtikas zīdaiņiem un maziem bērniem ražošanu un iepakošanu. Maksimālos pieļaujamos līmeņus nepieciešams noteikt arī pārtikas produktiem, ja vides piesārņojums, piemēram, kuģu naftas noplūdes, var izraisīt augstu piesārņojuma līmeni, jo īpaši zivīs un zivju produktos.
            
         
               (7)
            
            
               Dažos pārtikas produktos, piemēram, žāvētos augļos, ir konstatēts benzopirēns, bet pieejamie dati skaidri nenorāda, kādu līmeni tas drīkst sasniegt. Jāveic turpmāka izmeklēšana, lai precizētu līmeņus, kas pamatoti sastopami šajos pārtikas produktos. Tikmēr jāpiemēro maksimāli pieļaujamie benzopirēna līmeņi attiecīgajās sastāvdaļās, piemēram, uztura bagātinātājos izmantotajā eļļā un taukos.
            
         
               (8)
            
            
               Attiecīgi ir jāgroza Regula (EK) Nr. 466/2001.
            
         
               (9)
            
            
               Regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 466/2001 I pielikumu groza, kā norādīts šīs regulas pielikumā.
   2. pants
   Šī regula stājas spēkā 20. dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 1. aprīļa.
   Šī regula neattiecas uz produktiem, kas laisti tirgū pirms 2005. gada 1. aprīļa atbilstoši piemērojamajiem noteikumiem. Par to, kad produkti ir laisti tirgū, pierādījumus sniedz attiecīgais pārtikas apritē iesaistītais tirgus dalībnieks.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 4. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 37, 13.2.1993., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 77, 16.3.2001., 1. lpp. Regulā jaunākie grozījumi izdarīti ar Regulu (EK) Nr. 684/2004 (OV L 106, 15.4.2004., 6. lpp.).
   
      (3)  OV L 175, 4.7.1991., 35. lpp. Direktīvā jaunākie grozījumi izdarīti ar Direktīvu 2003/14/EK (OV L 41, 14.2.2003., 37. lpp.).
   
      (4)  OV L 49, 28.2.1996., 17 lpp. Direktīvā jaunākie grozījumi izdarīti ar Direktīvu 2003/13/EK (OV L 41, 14.2.2003., 33. lpp.).
   
      PIELIKUMS
      Regulas (EK) Nr. 466/2001 I pielikumā pievieno šo 7. iedaļu:
      
         “7. iedaļa: Policikliskie aromātiskie ogļūdeņraži (PAO)
         
                     Produkts
                  
                  
                     Maksimālais līmenis
                     (μg/kg mitra svara)
                  
                  
                     Paraugu ņemšanas snieguma kritēriji
                  
                  
                     Analīzes metožu snieguma kritēriji
                  
               7.1.   Benzopirēns (2)
                     
                  
               
                     
                                 7.1.1.
                              
                              
                                 Eļļas un tauki, kas paredzēti tiešam patēriņam pārtikā vai izmantošanai kā sastāvdaļu pārtikas produktos (3)
                                 
                              
                           
                  
                     2,0
                  
                  
                     Direktīva 2005/10/EK (1)
                     
                  
                  
                     Direktīva 2005/10/EK
                  
               
                     
                                 7.1.2.
                              
                              
                                 Zīdaiņiem un maziem bērniem paredzēta pārtika
                              
                           
                  
                     1,0
                  
                  
                     Direktīva 2005/10/EK
                  
                  
                     Direktīva 2005/10/EK
                  
               
                     
                                 7.1.2.1.
                              
                              
                                 Pārtika bērniem un apstrādātu graudaugu pārtika zīdaiņiem un maziem bērniem (4)
                                 
                              
                           
               
                     
                                 7.1.2.2.
                              
                              
                                 Mātes piena aizstājējs zīdaiņiem un piebarošanas pārtika, arī piens zīdaiņiem un piena maisījumi piebarošanai (5)
                                 
                              
                           
               
                     
                                 7.1.2.3.
                              
                              
                                 Īpašiem medicīniskiem nolūkiem paredzēti diētiski pārtikas produkti (6), kas īpaši paredzēta zīdaiņiem
                              
                           
               
                     
                                 7.1.3.
                              
                              
                                 Kūpināta gaļa un kūpinātas gaļas produkti
                              
                           
                  
                     5,0
                  
                  
                     Direktīva 2005/10/EK
                  
                  
                     Direktīva 10/EK
                  
               
                     
                                 7.1.4.
                              
                              
                                 Kūpinātu zivju muskuļu gaļa un kūpināti zivsaimniecības produkti (7), izņemot gliemenes
                              
                           
                  
                     5,0
                  
                  
                     Direktīva 2005/10/EK
                  
                  
                     Direktīva 2005/10/EK
                  
               
                     
                                 7.1.5.
                              
                              
                                 Zivju, izņemot kūpinātu zivju, muskuļu gaļa (8)
                                 
                              
                           
                  
                     2,0
                  
                  
                     Direktīva 2005/10/EK
                  
                  
                     Direktīva 2005/10/EK
                  
               
                     
                                 7.1.6.
                              
                              
                                 Vēžveidīgie, galvkāji, kas nav kūpināti
                              
                           
                  
                     5,0
                  
                  
                     Direktīva 2005/10/EK
                  
                  
                     Direktīva 2005/10/EK
                  
               
                     
                                 7.1.7.
                              
                              
                                 Gliemenes
                              
                           
                  
                     10,0
                  
                  
                     Direktīva 2005/10/EK
                  
                  
                     Direktīva 2005/10/EK”
                  
               
      
         (1)  Skat. šī Oficiālā Vēstneša 15 lpp.
      
         (2)  Benzopirēnu, kura maksimālie pieļaujamie līmeņi ir uzskaitīti, izmanto kā marķieri, lai noteiktu kancerogēno PAO klātbūtni un ietekmi. Tādēļ ar šiem pasākumiem saskaņo PAO līmeņus uzskaitītajos produktos visās dalībvalstīs. Līdz 2007. gada 1. aprīlim Komisija pārskatīs PAO maksimālos pieļaujamos līmeņus uzskaitītajās produktu kategorijās, ņemot vērā jaunākās zinātnes atziņas un tehnoloģiju attīstību attiecībā uz benzopirēna un citu kancerogēno PAO klātbūtni pārtikas produktos.
      
         (3)  Kakao sviests nav iekļauts šajā kategorijā, kamēr tiek veikta izmeklēšana attiecībā uz benzopirēna klātbūtni kakao sviestā. Šo atkāpi pārskatīs līdz 2007. gada 1. aprīlim.
      
         (4)  Pārtika maziem bērniem un apstrādātu graudaugu pārtika zīdaiņiem un maziem bērniem, kā definēts Direktīvas 96/5/EK 1. pantā. Maksimālie pieļaujamie līmeņi attiecas uz pārdošanā esošajiem produktiem.
      
         (5)  Mākslīgā piena maisījumi zīdaiņiem un maziem bērniem, kā definēts Direktīvas 91/321/EEK 1. pantā. Maksimālie pieļaujamie līmeņi attiecas uz pārdošanā esošajiem produktiem.
      
         (6)  Īpašiem medicīniskiem nolūkiem paredzēti diētiski pārtikas produkti, kā definēti Direktīvas 1999/21/EK 1. panta 2. punktā. Maksimālie pieļaujamie līmeņi attiecas uz pārdošanā esošajiem produktiem.
      
         (7)  Zivis un zivsaimniecības produkti, kā definēti Regulas (EK) Nr. 104/2000 1. panta saraksta b), c) un f) kategorijā.
      
         (8)  Zivis, kā definētas Regulas (EK) Nr. 104/2000 1. panta saraksta a) kategorijā.